Veiling spog met wye keuse | Netwerk24
07 Mei 2021 05:41
Antieke kontinentale vuursteenslotgewere met mahonie-handvatsels wat onderskeidelik 42 cm en 51 cm lank is, word opgeveil.
Hierdie naweek verras die Pretoria-tak van Old Johannesburg Warehouse Auctioneers met nog 'n wonderlike veiling wat spog met 'n ongelooflike verskeidenheid artikels op hul aanlyn platform.
Met Moedersdag om die draai kan jy dalk op iets spesiaal afkom as 'n geskenk vir die vrou in jou lewe.
'n 18de eeuse Engelse eikehout linnekas kom onder die hamer. Foto:
Die veiling van net meer as 650 lotte begin op Saterdag 8 Mei om 09:00. Bieërs kan uitsien na fantastiese meubels wat insluit Franse stukke, Africana, Oosterse stukke en wonderlike moderne stukke uit die middel van die 20ste eeu deur ikoniese ontwerpers soos Charles en Ray Eames, Alessandro Albrizzi en Joe Colombo.
Daar is ook pragtige silwer, fantastiese goue en ZAR-munte en -note, militaria, 'n verskeidenheid pragtige tapyte en Oosterse keramiekstukke.
'n 18-karaat-witgoud-oorbelstel met wit glanspêrels met 12 ronde geslypte diamante is van die items wat die naweek deur Old Johannesburg Warehouse Auctioneers se Pretoria-tak opgeveil word. Regs: 'n 18de eeuse Engelse eikehout-linnekas kom onder die hamer.
Hierdie reeks bevat ook 'n wonderlike verskeidenheid tradisionele en kontemporêre kuns. 'n Pragtige grootskaalse Sydney Kumalo-brons, Stretching Nude, is hier die middelpunt.
Wees ook op die uitkyk vir die 250 lotte pragjuwele tussenin – Victoriaanse, Art Nouveau-, Art Deco-, antieke en moderne stukke wat ringe, oorbelle, halssnoere, hangertjies en armbande bevat. Los edelstene (sitroene, kwarts, robyne, saffiere, ens.) en los en gesertifiseerde diamante is ook beskikbaar. Vir die horlosieversamelaars is daar Rolex, Omega, Tag Heuer en meer te koop.
Die besigtiging is vandag tussen 09:30 en 16:30.
Die katalogus kan besigtig word op www.oldjwauction­eers.com of die app. Bieëry is reeds oop. Vir meer inligting skakel 060 795 8545 of stuur 'n e-pos aan pretoria@oldjwauctioneers.com.